b'\n_START_ARTICLE_\nBilly Cameron\n_START_SECTION_\nKariera\n_START_PARAGRAPH_\nHokej na ledu je za\xc4\x8del igrati \xc5\xbee pred za\xc4\x8detkom prve svetovne vojne, a se je leta 1917 vpisal v vojsko in ni veliko igral, dokler niso Montreal Canadiensi podpisali pogodbe z njim 21. decembra 1923. Tisto sezono so Canadiensi osvojili Stanleyjev pokal, na pokal je bil vrezan tudi Cameron. Po koncu sezone so ga nato zamenjali v Vancouver, kamor pa se ni javil, zato so ga suspendirali za celotno sezono._NEWLINE_Leto kasneje je podpisal pogodbo z mo\xc5\xa1tvom New York Americans in zanj igral pol sezone, saj se je nato preselil v ni\xc5\xbeje lige. Naslednja \xc5\xa1tiri leta je igral v ni\xc5\xbejih ligah, kot npr. American Hockey Association, Canadian Professional Hockey League in International Hockey League. Leta 1930 ga je doletela resna po\xc5\xa1kodba rame, ki ga je prisilila v kon\xc4\x8danje igralske kariere.'